ROMÂNIA **Iniţiator**

JUDEŢUL MURES **PRIMAR**

MUNICIPIUL TÂRGU MUREȘ **Soós Zoltán**

DASCPC-Serviciul activităţi culturale, sportive, de tineret şi locativ

Nr. 15.926 din 03.03.2023

**Referat de aprobare**

**privind îndreptarea erorii materiale din cuprinsul art. 3 din Hotărârea Consiliului Local nr. 55 din 23 februarie 2023 privind aprobarea prelungirii unor contracte de închiriere/comodat pentru spaţiile cu altă destinaţie decât aceea de locuinţe, repartizarea unui spațiu aflat în proprietatea municipalităţii și administrat de S.C. LOCATIV S.A., precum și aprobarea unui schimb de birouri**

Având în vedere faptul că în ședința Consiliului Local din data de 23 februarie 2023 a fost adoptată HCLM nr. 55/23.02.2023 privind aprobarea prelungirii unor contracte de închiriere/comodat pentru spaţiile cu altă destinaţie decât aceea de locuinţe, repartizarea unui spațiu aflat în proprietatea municipalităţii și administrat de S.C. LOCATIV S.A., precum și aprobarea unui schimb de birouri, la redactarea articolului 3 privind repartizarea unui spațiu situat în P-ța Trandafirilor, nr. 42, în favoarea Asociației Parapács Egyesület s-a trecut eronat suprafața spațiului, adică suprafață de 3,92 mp în loc de 33,92 mp, astfel că este necesar îndreptarea erorii materiale apărute la art. 3 din hotărâre.

Având în vedere cele mai sus prezentate, supunem aprobării Consiliului Local proiectul de hotărâre alăturat.

Anexă :-HCL nr. 55/23.02.2023

**Aviz favorabil al**

**D.A.S.C.P.C**

Director ex. adj.

Blaga-Zătreanu Cosmin

Întocmit/redactat,

 Mureșan Ramona-inspector sup. SACSTL



ROMÂNIA Proiect

JUDEŢUL MUREŞ (nu produce efecte juridice)\*

CONSILIUL LOCAL AL MUNICIPIULUI TÂRGU MUREȘ **Inițiator**

 **Primar,**

 **Soós Zoltán**

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2023**

**privind îndreptarea erorii materiale din cuprinsul art. 3 din Hotărârea Consiliului Local nr. 55 din 23 februarie 2023 privind aprobarea prelungirii unor contracte de închiriere/comodat pentru spaţiile cu altă destinaţie decât aceea de locuinţe, repartizarea unui spațiu aflat în proprietatea municipalităţii și administrat de S.C. LOCATIV S.A., precum și aprobarea unui schimb de birouri**

***Consiliul local al municipiului Târgu Mureș, întrunit în şedinţă ordinară de lucru***, **Având în vedere**:

* Referatul de aprobare nr.15.926 din 03.03.2023 iniţiat de Primar prin Direcția Activități Social Culturale Patrimoniale Comerciale - Serviciul Activități Culturale, Sportive, de Tineret și locativ privind privind îndreptarea erorii materiale din cuprinsul art. 3 din Hotărârea Consiliului Local nr. 55 din 23 februarie 2023 privind aprobarea prelungirii unor contracte de închiriere/comodat pentru spaţiile cu altă destinaţie decât aceea de locuinţe, repartizarea unui spațiu aflat în proprietatea municipalităţii și administrat de S.C. LOCATIV S.A., precum și aprobarea unui schimb de birouri;
* Raportul de specialitate nr. \_\_\_\_\_\_\_ al Direcției Juridice, Contencios Administrativ și Administrație Publică Locală;
* Raportul Comisiilor de specialitate din cadrul Consiliului local municipal Târgu Mureș

 **În conformitate cu prevederile:**

* art. 49 alin.(1), lit. „a” din Ordonanței nr. 26/2000 cu privire la asociaţii şi fundaţii, Legea partidelor politice nr. 14/2003, art. 26 alin (1), alin. (2), alin (3), alin. (4) din Legea 334/2006 privind finanțarea partidelor politice, ale art. 5, alin. (1) lit. ”k” din Legea 341/2004 a recunoştinţei pentru victoria Revoluţiei Române din Decembrie 1989, pentru revolta muncitorească anticomunistă de la Braşov din noiembrie 1987 şi pentru revolta muncitorească anticomunistă din Valea Jiului - Lupeni - august 1977 și a HCLM nr. 10/2020,
* Legii nr. 24/2000 privind normele de tehnică legislativă pentru elaborarea actelor normative republicată.
* art. 75, alin. (1), alin. (2) art. 129 alin.(1), alin. (2) lit. „c” și „d”, alin. (6) lit. „b”, „d”, alin. (7) lit. „q”, alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare,

**HOTĂRĂȘTE**

**Art.1.** Se aprobă îndreptarea erorii materiale din cuprinsul art. 3 din Hotărârea Consiliului Local nr. 55 din 23 februarie 2023 privind aprobarea prelungirii unor contracte de închiriere/comodat pentru spaţiile cu altă destinaţie decât aceea de locuinţe, repartizarea unui spațiu aflat în proprietatea municipalităţii și administrat de S.C. LOCATIV S.A., precum și aprobarea unui schimb de birouri, astfel:

-la art.3 în loc de „ în suprafață de 3,92 mp” se va citi „în suprafață de 33,92 mp”

**Art.2**. Restul prevederilor din Hotărârea Consiliului Local nr. 55 din 23 februarie 2023 privind aprobarea prelungirii unor contracte de închiriere/comodat pentru spaţiile cu altă destinaţie decât aceea de locuinţe, repartizarea unui spațiu aflat în proprietatea municipalităţii și administrat de S.C. LOCATIV S.A., precum și aprobarea unui schimb de birouri rămân neschimbate.

**Art.3.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ, precum și S.C. LOCATIV S.A.

**Art.4.** În conformitate cu prevederile art. 252 alin. (1) lit. c , ale art. 255 din OUG nr. 57/2019 privind Codul administrativ, și ale art. 3 alin. (1) din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Art.5.** Prezenta hotărâre se comunicăla:

* Direcția activități social culturale, patrimoniale și comerciale- Serviciul activități culturale, sportive, de tineret și locativ;
* S.C. LOCATIV S.A.

**Viza de legalitate**

 **Secretarul general al Municipiului Târgu Mureş,**

 **Bordi Kinga**